open-index/open-wikipedia-markdown huggingface dataset:
Α΄ Εθνική Κατηγορία υδατοσφαίρισης ανδρών 1981

Το **[[Πρωτάθλημα Ελλάδας υδατοσφαίρισης ανδρών|πρωτάθλημα Ελλάδας πόλο ανδρών]] 1981** ήταν το πέμπτο πρωτάθλημα της Εθνικής κατηγορίας υδατοσφαίρισης. Ξεκίνησε το Σάββατο 16 Μαΐου κι ολοκληρώθηκε την Κυριακή 12 Ιουλίου 1981 με τον Εθνικό να αναδεικνύεται άνετα πρωταθλητής, επικρατώντας και στους 18 αγώνες που έδωσε με τη Γλυφάδα να είναι η ομάδα που προέβαλλε τη μεγαλύτερη αντίσταση. Αυτός ήταν ο 10ος συνεχόμενος τίτλος και 31ος συνολικά. Πραγματοποιήθηκαν δύο γύροι στις έδρες των ομάδων, οι ομάδες του κέντρου είχαν έδρα το Ολυμπιακό Κολυμβητήριο Ζαππείου. Αυτή ήταν η πρώτη σεζόν που η χρονική διάρκεια των αγώνων αυξήθηκε από 20 λεπτά (τέσσερις περίοδοι των 5 λεπτών) σε 28 λεπτά (τέσσερα επτάλεπτα) κάτι που έμεινε σε ισχύ μέχρι και τη σεζόν 1992–93 με εξαίρεση τις σεζόν 1990–91 και 1991–92 που η διάρκεια ήταν 36 λεπτά.

## Τελική βαθμολογία

### Αγώνες μπαράζ
Λόγω τριπλής ισοβαθμίας στις θέσεις 7 ως 9, χρειάστηκε η διεξαγωγή αγώνων μπαράζ για να αναδειχθεί η δεύτερη ομάδα που θα υποβιβαζόταν στη Β' Εθνική. Στους αγώνες που διεξήχθησαν από 18 ως 20 Ιουλίου προέκυψε νέα τριπλή ισοβαθμία, έτσι διεξήχθησαν εκ νέου αγώνες στα τέλη Αυγούστου, όπου ο Ε.Ν.Ο. Αιγυπτιωτών κατέλαβε την τελευταία θέση και γνώρισε τον υποβιβασμό.

Πρώτοι αγώνες:
* σύνδεσμος=|εναλλ.=|22x22εσ Ν.Ο. Χίου 7–4 Ε.Ν.Ο. Αιγυπτιωτών σύνδεσμος=|εναλλ.=|22x22εσ
* σύνδεσμος=|εναλλ.=|22x22εσ Ν.Ο. Βουλιαγμένης 6–5 Ν.Ο. Χίου σύνδεσμος=|εναλλ.=|22x22εσ
* σύνδεσμος=|εναλλ.=|22x22εσ Ε.Ν.Ο. Αιγυπτιωτών 10–7 Ν.Ο. Βουλιαγμένης σύνδεσμος=|εναλλ.=|22x22εσ

Δεύτεροι αγώνες: 
* σύνδεσμος=|εναλλ.=|22x22εσ Ν.Ο. Βουλιαγμένης 9–8 Ε.Ν.Ο. Αιγυπτιωτών σύνδεσμος=|εναλλ.=|22x22εσ
* σύνδεσμος=|εναλλ.=|22x22εσ Ε.Ν.Ο. Αιγυπτιωτών 11–11 Ν.Ο. Χίου σύνδεσμος=|εναλλ.=|22x22εσ
* σύνδεσμος=|εναλλ.=|22x22εσ Ν.Ο. Χίου 12–3 Ν.Ο. Βουλιαγμένης σύνδεσμος=|εναλλ.=|22x22εσ

## Γνωστά Αποτελέσματα

## Πηγές
* Εφημερίδα «Αθλητική Ηχώ» , 7/7/1981 σελ. 3
* Εφημερίδα «Αθλητική Ηχώ» , 8/7/1981 σελ. 5
* Εφημερίδα «Αθλητική Ηχώ» , 10/7/1981 σελ. 3 και 5
* Εφημερίδα «Αθλητική Ηχώ» , 11/7/1981 σελ. 6
* Εφημερίδα «Αθλητική Ηχώ» , 13/7/1981 σελ. 3 και 6
* Εφημερίδα «Αθλητική Ηχώ» , 21/7/1981 σελ. 6
* Εφημερίδα «Αθλητική Ηχώ» , 28/8/1981 σελ. 1
* Εφημερίδα «Αθλητική Ηχώ» , 29/8/1981 σελ. 1

1981
Μοντ-ε-Μαρέ

Το **Μοντ-ε-Μαρέ** (γαλλικά: *Mont-et-Marré*, ) είναι γαλλική κοινότητα στο νομό της Νιέβρ, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Νιέβρ
Αντώνιος Γκύντερ Α΄ του Σβάρτσμπουργκ-Ζόντερσχαουζεν

Ο **Αντώνιος-Γκύντερ Α ́**, γερμ.: *Anton Günther I, Count of Schwarzburg-Sondershausen* (9 Ιανουαρίου 1620 - 19 Αυγούστου 1666) από τον Οίκο του Σβάρτσμπουργκ ήταν κόμης του Σβάρτσμπουργκ-Ζόντερσχαουζεν από το 1642 μέχρι το τέλος του το 1666.

## Βιογραφία
Ήταν γιος του Χριστιανού-Γκύντερ Α΄ του Σβάρτσμπουργκ-Ζόντερσχαουζεν (1578-1642) και τής Άννας-Σίβυλλας (1584-1623), κόρης του Αλβέρτου Ζ΄ κόμη του Σβάρτσμπουργκ-Ρούντολστατ.

Μετά το τέλος τού πατέρα του, αυτός και οι αδελφοί του Λουδοβίκος-Γκύντερ Β΄ και Χριστιανός-Γκύντερ Β΄ διαίρεσααν το Σβάρτσμπουργκ-Ζόντερσχαουζεν. Ο Αντώνιος-Γκύντερ Α΄ έλαβε το μεγαλύτερο μέρος τού Κάτω Σβάρτσμπουργκ-Ζόντερσχαουζεν, εκτός από μερικές περιοχές που πήγαν στον Λουδοβίκο-Γκύντερ Β΄.

Έκανε πολλά για τις εκκλησίες και τα σχολεία, και έθεσε τον θεμέλιο λίθο της εκκλησίας στο Ζόντερσχαουζεν, που αντικατέστησε εκείνη που είχε καεί το 1621. Το 1657 τα κτίρια τής ενορίας και των σχολείων κάηκαν, και τα ξαναέκτισε.

## Οικογένεια
Νυμφεύτηκε στις 29 Οκτωβρίου 1644 τη Μαρία-Μαγδαληνή των Βίττελσμπαχ (1622-1689), κόρη του Γεωργίου-Γουλιέλμου παλατινού κόμη του Τσβάιμπρυκεν-Μπίρκενφελντ. Είχαν τα ακόλουθα παιδιά:
* Άννα Δωρόθεα (1645-1716), παντρεύτηκε τον Ερρίκο IV του Ρεούς-Γκριζ (1650-1686).
* Χριστιανός Γουλιέλμος Α΄ (1647-1721), Κόμης και από το 1697 πρίγκιπας του Σκουαρζμπουργκ-Ζόντερσαουζεν.
* Κλάρα Ιουλιανή (1648-1739).
* Σοφία Ελεονώρα (1650-1718), πρύτανις στο Κβέντλινμπουργκ.
* Αντώνιος Γκύντερ Β΄(1653-1716), κόμης, και από το 1697 πρίγκιπας, του Σβάρτσμπουργκ-Ζόντερσχαουζεν-Άρνστατ.
* Μαρία Μαγδαληνή (1655-1727).
* Γιώργος Φρειδερίκος *ή* Ροδόλφος (1657).
* Γεώργιος Ερνέστος (1658-1659).
* Λουδοβίκος Γκύντερ Γ΄ (1660).
* Ιωάννα Ελισάβετ (1662-1720).

## Πρόγονοι





## Αναφορές
* Friedrich Apfelstedt: Das Haus Kevernburg-Schwarzburg von seinem Ursprunge bis auf unsere Zeit, Arnstadt, 1890
* Dr. Kamill von Behr: *Γενεαλογία της Ευρώπης*, *Fürstenhäuser*, Leipzig, 1870

## Παραπομπές σε πηγές

Κατηγορία:Οίκος του Σβάρτσμπουργκ
Μονή Ευαγγελιστρίας Άρτας

Η **Μονή Ευαγγελιστρίας** ή **Ιερά Μονή Ευαγγελίστριας** Κυψέλης είναι μονή στην Περιφερειακή Ενότητα Άρτας. Βρίσκεται στους νότιους πρόποδες των Αθαμανικών Ορέων (Τζουμέρκα) σε υψόμετρο 593 μέτρων, δυτικά της Κυψέλης (3 χιλιόμετρα) ενώ απέχει περίπου 15 χλμ. Δ. από το Βουργαρέλι και 46 χλμ. Β.-ΒΑ. από την Άρτα και είναι κτισμένη σε πλάτωμα κατάφυτο από καρυδιές και δάφνες. Από το παλιό μοναστήρι σώζεται μόνο το καθολικό, το οποίο είναι ξυλόστεγη βασιλική και ιδρύθηκε το 1700. Εσωτερικά είναι διακοσμημένος με τοιχογραφίες που χρονολογούνται επίσης το 1700, έγιναν από συνεργείο ζωγράφων από τους Καλαρρύτες και διατηρούνται σε καλή κατάσταση. 

Αναφέρεται επίσημα ως ξεχωριστός οικισμός για πρώτη φορά το 1940 να απογράφεται στην τότε κοινότητα Χώσεψης (σημερινά Κάψαλα). Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Άγιο Γεώργιο, την Καλλονή, την Κυψέλη, τη Λούτσα και την Ρουπακιά αποτελούν την Κοινότητα Κυψέλης, που ανήκει στη Δημοτική Ενότητα Αθαμανίας του Δήμου Κεντρικών Τζουμέρκων και σύμφωνα με την απογραφή του 2011 απογράφησαν 21 άτομα. 

## Εξωτερικοί σύνδεσμοι

* Μοναστήρι Ευαγγελίστριας από τον ιστότοπο https://kypseliartas.gr/.

## Παραπομπές


Ευαγγελιστριας
Κατηγορία:Δήμος Κεντρικών Τζουμέρκων
Ευαγγελιστριας
Flip (λογισμικό)

Το **Flip** (προηγούμενη ονομασία **Flipgrid** και αρχική ονομασία **Vidku**) είναι μια δωρεάν πλατφόρμα για προβολή βίντεο και συζητήσεις που ανήκει στη Microsoft και προορίζεται για χρήση σε περιβάλλοντα τάξης. Η πλατφόρμα είναι διαθέσιμη μέσω ενός προγράμματος περιήγησης στο διαδίκτυο ή μέσω μιας εφαρμογής για κινητά σε συσκευές iOS και Android. Το λογισμικό επιτρέπει στους καθηγητές να δημοσιεύουν θέματα, τα οποία είναι τοποθετημένα σε ένα πλέγμα και περιέχουν βίντεο και πληροφορίες με βάση το κείμενο ενώ επιτρέπει στους μαθητές να υποβάλλουν τα δικά τους βίντεο ως απάντηση. Οι μαθητές και οι καθηγητές μπορούν να προσθέτουν στοιχεία στα βίντεο που ανεβάζουν, όπως αυτοκόλλητα και σημειώσεις, και τα βίντεο που ανεβαίνουν μπορούν να περιλαμβάνουν αυτόματα μεταγραμμένες κλειστές λεζάντες.

Το Flipgrid μπορεί να συγχρονιστεί με το ήδη υπάρχον μητρώο Google Classroom ενός εκπαιδευτικού και περιλαμβάνει μια βιβλιοθήκη με προϋπάρχοντα θέματα συζήτησης βίντεο από οργανισμούς όπως η NASA, το PBS και το BBC. Η πλατφόρμα επιτρέπει επίσης σε προσωρινά προσκεκλημένους ομιλητές να ενεργούν με ρόλο εκπαιδευτικού και να ανεβάζουν δικά τους βίντεο και δικά τους θέματα.

Δύο μελέτες του 2020 έδειξαν ότι η χρήση αυτού του λογισμικού βελτίωσε τη δέσμευση των μαθητών σε διαδικτυακά ή υβριδικά περιβάλλοντα μάθησης.

## Ιστορία
Το Flipgrid αναπτύχθηκε από το LT Media Lab του Πανεπιστημίου της Μινεσότα και κυκλοφόρησε για πρώτη φορά τον Ιανουάριο 2014 με ένα συνδρομητικό μοντέλο, στο οποίο οι εκπαιδευτικοί πλήρωναν συνδρομή για το λογισμικό και επέτρεπαν έναν απεριόριστο αριθμό μαθητών.

Το Flipgrid δημιουργήθηκε το 2015 ως μια νεοσύστατη εταιρεία με έδρα τη Μινεάπολη και στόχο τη διαχείριση και την υποστήριξη του λογισμικού. Τον Ιούνιο 2018 εξαγοράστηκε από την Microsoft, η οποία έκανε αυτό το λογισμικό ελεύθερο προς χρήση για τους εκπαιδευτικούς και επέστρεψε τη συνδρομή σε όσους εκπαιδευτικούς είχαν μια υφιστάμενη συνδρομή. Τη στιγμή της εξαγοράς του, το Flipgrid χρησιμοποιούνταν από περισσότερους από 20 εκατομμύρια μαθητές σε περισσότερες από 180 χώρες. Η Microsoft ανακοίνωσε στις 27 Ιουνίου 2022, στο συνέδριο ISTELive της Διεθνούς Εταιρείας Τεχνολογίας στην Εκπαίδευση, κατά τη διάρκεια μιας εκδήλωσης που ονόμασε FlipFest, ότι το Flipgrid θα μετονομαζόταν σε Flip.

## Παραπομπές
Σέρινταν (Ουαϊόμινγκ)

Το **Σέρινταν** (αγγλικά: **Sheridan, Wyoming**) είναι πόλη στην πολιτεία του Ουαϊόμινγκ των ΗΠΑ και η έδρα της κομητείας Σέρινταν. Βρίσκεται στη μέση της διαδρομής μεταξύ του Εθνικού Πάρκου Γιέλοουστοουν και του Όρους Ράσμορ μέσω της αμερικανικής εθνικής οδού 14 και 16. Είναι η κύρια πόλη της Μικροπολιτικής Στατιστικής Περιοχής του Σέρινταν, Ουαϊόμινγκ, η οποία περιλαμβάνει όλη την κομητεία Σέρινταν. Η απογραφή του 2020 κατέγραψε τον πληθυσμό της πόλης σε 18.737 κατοίκους, καθιστώντας την την 6η πολυπληθέστερη πόλη στο Ουαϊόμινγκ.

Η πόλη πήρε το όνομά της από τον στρατηγό Φίλιπ Σέρινταν, αρχηγό του ιππικού της Ένωσης στον Αμερικανικό Εμφύλιο Πόλεμο.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ουαϊόμινγκ
Κατηγορία:Έδρες κομητειών του Ουαϊόμινγκ
Παουλίνα Βέγα

Η **Παουλίνα Βέγα** (πλήρες όνομα: *Paulina Vega Dieppa* Παουλίνα Βέγα Ντιέππα, γεννήθηκε 15 Ιανουαρίου 1993) είναι Κολομβιανή τηλεπαρουσιάστρια, μοντέλο και Μις Υφήλιος το 2014, είχε ανακηρυχθεί προηγουμένως Μις Κολομβία 2013.

## Πρώιμη ζωή
Γεννήθηκε στην Μπαρρανκίγια της Κολομβίας Έχει Γαλλική και Ισπανική καταγωγή. Είναι εγγονή του Κολομβιανού τενόρος Γκαστόν Βέγα και της Μις Ατλάντικο 1953 Ελβίρα Καστίγιο,είναι επίσης μακρινή ξαδέρφη της Μις Κολομβία 2014 Αριάννα Γκουτιέρρες. 

Ολοκλήρωσε την εκπαίδευση της στο δημοτικό και το γυμνάσιο μεταξύ του Κολέγιο Καρλ Κ. Παρίς και της Γερμανικής Σχολής του Μπαρρανκίγια, αφού μετακόμισε στην πρωτεύουσα όπου ολοκλήρωσε τα τελευταία της χρόνια στην Γερμανική Σχολή της Μπογκοτά. Σπούδασε επίσης Διοίκηση Επιχειρήσεων στο Ποντιφικό Πανεπιστήμιο Χαβιεριανού.

### Μις Κολομβία 2013
Διαγωνίστηκε στα καλλιστεία Μις Κολομβία 2013, όπου κέρδισε τον τίτλο της Μις Κολομβία, αποκτώντας το δικαίωμα να εκπροσωπήσει τη χώρα στο διαγωνισμό Μις Υφήλιος το 2014.

### Μις Σύμπαν 2014
Στις 25 Ιανουαρίου 2015 στη Φλόριντα των ΗΠΑ διαγωνίστηκε στα Μις Υφήλιος 2014, όπου στέφθηκε νικήτρια στο τέλος της βραδιάς.

΄Εγινε η δεύτερη Κολομβιανή που κέρδισε τον διαγωνισμό μετά από 56 χρόνια.

## Παραπομπές

## Εξωτερικοί σύνδεσμοι

* Επίσημη ιστοσελίδα της Paulina Vega 
* 
Κατηγορία:Μις Υφήλιος
Κατηγορία:Κολομβιανές μοντέλα
Γκύντερ ΜΓ΄ του Σβάρτσμπουργκ-Ζόντερσχαουζεν

Ο **Γκύντερ ΜΓ΄**, γερμ.: *Günther XLIII, Prinz von Schwarzburg-Sondershause*n (γνωστός επίσης ως Γκύντερ Α ́ (13 Αυγούστου 1678 - 28 Νοεμβρίου 1740) από τον Οίκο του Σβάρτσμπουργκ ήταν ο κυβερνών πρίγκιπας του Σβάρτσμπουργκ-Ζόντερσχαουζεν από το 1720 μέχρι το τέλος του.

## Βιογραφία
Ήταν γιος του Χριστιανού-Γουλιέλμου Α΄ κόμη του Σβάρτσμπουργκ-Ζόντερσχαουζεν (1647-1721) και της Αντωνίας-Σιβύλλας (1641-1684), κόρης του Αλβέρτου-Φρειδερίκου Α΄ κόμη του Μπάρμπυ-Μύλινγκεν.

Ανέλαβε την εξουσία κατά τη διάρκεια τής ζωής τού πατέρα του το 1720, και συνέχισε ως ένας δίκαιος, ευγενικός και ευσεβής επίτροπος μέχρι το τέλος του. Το 1713 είχε εκδοθεί διάταγμα που θέσπιζε την πρωτοτοκία στη διαδοχή, δηλαδή, ο μεγαλύτερος γιος τού πρίγκιπα θα είναι ο *μοναδικός* διάδοχός του, αντί να πρέπει να μοιράζεται την κυριαρχία με τους μικρότερους αδελφούς του, ή να διαιρείται το πριγκιπάτο.

Έπαυσε την ξένη κυριαρχία σε διάφορα μέρη τού πριγκιπάτου του, αυξάνοντας έτσι το κύρος του. Έκτισε νέα εκκλησία στο Γιέχαμπουργκ και πριγκιπικό μέγαρο στο Ζόντερσχαουζεν. Το χόμπι του ήταν το κυνήγι, και έκτισε μία κυνηγετική κατοικία με το όνομα "τσουμ Πόσεν" στο Χάινλαϊτε, κοντά στο Ζόντερσχαουζεν. Το όνομα τής κατοικίας προέρχεται από ένα ποίημα τής ετεροθαλούς αδελφής του Χριστιανής-Βιλελμίνης.

Μετά το τέλος του -χωρίς παιδιά- το 1740, ο ετεροθαλής αδελφός του Ερρίκος ΛΕ΄ κληρονόμησε το πριγκιπάτο.

## Οικογένεια
Στις 2 Οκτωβρίου 1712 νυμφεύτηκε την Ελισάβετ-Αλμπερτίνα (1693-1774), κόρη του Καρόλου-Φρειδερίκου πρίγκιπα του Άνχαλτ-Μπέρνμπουργκ. Ο γάμος ήταν χωρίς παιδιά.

## Πρόγονοι





## Αναφορές
* Friedrich Apfelstedt: Das Haus Kevernburg-Schwarzburg von seinem Ursprunge bis auf unsere Zeit, ISBN 
* Dr. Kamill von Behr: *Genealogie der in Europa regierenden*, *Fürstenhäuser*, Leipzig, 1870

## Παραπομπές


Κατηγορία:Οίκος του Σβάρτσμπουργκ
Επικεφαλής Σύμβουλος των Νήσων Φώκλαντ

Ο **Επικεφαλής Σύμβουλος** των Νήσων Φώκλαντ είναι ο επικεφαλής της δημόσιας διοίκησης, υπεύθυνος για την αποδοτική και αποτελεσματική λειτουργία της κυβέρνησης των Νήσων Φώκλαντ. Οι αρμοδιότητες, οι εξουσίες και η διαδικασία διορισμού του διευθυντή καθορίζονται στο Σύνταγμα των Νήσων Φώκλαντ.

## Ιστορία
Από την αποκατάσταση της βρετανικής κυριαρχίας στα Νησιά Φώκλαντ τον 19ο αιώνα, ο κυβερνήτης, μέσω διαβουλεύσεων με το εκλεγμένο Νομοθετικό Συμβούλιο των Φώκλαντ, είχε σχεδόν πλήρη έλεγχο της εκτελεστικής εξουσίας στην περιοχή.

Μετά τον πόλεμο των Νήσων Φώκλαντ το 1982, ο Λόρδος Σάκλτον δημοσίευσε μια έκθεση σχετικά με την Κυβέρνηση των Φώκλαντ η οποία πρότεινε πολλές εκσυγχρονίσεις και δημοκρατικοποιήσεις, συμπεριλαμβανομένης της δημιουργίας του θώκου του Επικεφαλής Συμβούλου στον οποίο ανατέθηκαν πολλές εξουσίες του κυβερνήτη. Το 1983 ο Ντέιβιντ Γ. Π. Τέιλορ έγινε ο πρώτος Επικεφαλής Σύμβουλος των Νήσων Φώκλαντ και το 1985 μπήκε σε ισχύ το Σύνταγμα των Φώκλαντ, επισημοποιώντας το αξίωμα. Το 2009 θεσπίστηκε ένα νέο σύνταγμα που όριζε σε βάθος τον ρόλο και τις εξουσίες του επικεφαλής συμβούλου.

## Διορισμός και εξουσίες
Ο Επικεφαλής Σύμβουλος αποτελεί ένα από τα ανώτατα δημόσια αξιώματα στα Νησιά Φώκλαντ. Ο Επικεφαλής Σύμβουλος διορίζεται από τον Κυβερνήτη σε συνεννόηση με το Εκτελεστικό Συμβούλιο. Το Εκτελεστικό Συμβούλιο συνήθως κάνει την επιλογή του μέσω μίας επιτροπής και ο επικεφαλής σύμβουλος υπηρετεί μια θητεία τριών ετών, η οποία μπορεί να παραταθεί για άλλα δύο χρόνια κατόπιν αιτήματος του Εκτελεστικού Συμβουλίου.

Σύμφωνα με το άρθρο 83 του συντάγματος, ο επικεφαλής σύμβουλος είναι επίσημα ο επικεφαλής της δημόσιας αρχής στα νησιά και ο κυβερνήτης μπορεί να αναθέσει ορισμένες εξουσίες του γραφείου του στον επικεφαλής σύμβουλο. Σε αυτό το ρόλο, ο επικεφαλής σύμβουλος είναι υπεύθυνος για την εφαρμογή των αποφάσεων της κυβέρνησης και την αποτελεσματική και άμεση διαχείριση της κυβέρνησης. 

Ο επικεφαλής σύμβουλος είναι εν γένει μέλος της Νομοθετικής Συνέλευσης, του Εκτελεστικού Συμβουλίου και της Συμβουλευτικής Επιτροπής για το Προνόμιο της Χάριτος, και επίσης ενεργεί ως ο εκλογικός επίτροπος του Στάνλεϊ κατά την διάρκεια των γενικών εκλογών.

## Κατάλογος των επικεφαλής συμβούλων

## Δείτε επίσης

* Κατάλογος των σημερινών αρχηγών κυβερνήσεων στο Ηνωμένο Βασίλειο και τις κτήσεις του

## Παραπομπές

Κατηγορία:Νήσοι Φώκλαντ
Αντώνιος Γκύντερ Β΄ του Σβάρτσμπουργκ-Ζόντερσχαουζεν-Άρνστατ

Ο **Αντώνιος-Γκύντερ Β ́**, γερμ.: **Anton Günther II, graf von Schwarzburg-Sondershausen-Arnstadt** (10 Οκτωβρίου 1653 στο Ζόντερσχαουζεν - 20 Ιουλίου 1716 στο Άρνστατ) από τον Οίκο του Σβάρτσμπουργκ ήταν κόμης του Σβάρτσμπουργκ και του Χόενσταϊν και κύριος του Ζόντερσχαουζεν, του Άρνστατ και του Λόιτενμπεργκ από το 1666 μέχρι το τέλος του. Το 1697 έγινε πρίγκιπας του Σβάρτσμπουργκ.

## Βιογραφία
Ήταν γιος του Αντώνιου-Γκύντερ Α΄ κόμη του Σβάρτσμπουργκ-Ζόντερσχαουζεν και της Μαρίας- Μαγδαληνής παλατινής κόμισσας του Μπίρκενφελντ. Το 1666 διαδέχτηκε τον πατέρα του, μαζί με τον μεγαλύτερο αδελφό του Χριστιανό-Γουλιέλμο Α΄. Το 1681 οι αδελφοί μοιράστηκαν την κληρονομία τους, όπου ο Αντώνιος-Γκύντερ Β ́ έλαβε τις περιοχές Έμπλελεμπεν, Σέρνμπεργκ, Κόιλα και Άρνστατ, και έτσι ιδρύθηκε έναε σύντομοε πλάγιοε κλάδοε. Το 1697 οι αδελφοί ανήκαν στους αυτοκρατορικοί πρίγκιπες, αλλά ο Αντώνιος-Γκύντερ Β' απέφυγε να χρησιμοποιεί αυτόν τον τίτλο μέχρι το 1709.

Ο Αντώνιος-Γκύντερ Β ́ ανακαίνισε εκτενώς το ενδιαίτημά του στο Άρνστατ. Ήταν ένας μεγάλος προστάτης τής μουσικής και ένας λάτρης συλλογής αρχαιοτήτων και αντικειμένων τέχνης. Κατά τη διάρκεια τής βασιλείας του, το Άρνσταττ έγινε σημαντικό πολιτιστικό κέντρο. Το 1702 κάλεσε τον Ιωάννη-Σεμπάστιαν Μπαχ, ο οποίος ήταν 17 ετών τότε, να γίνει αυλικός οργανίστας στο Άρνστατ.

Το 1684 νυμφεύτηκε την Αυγούστα-Δωροθέα (1666-1751), κόρη του Αντωνίου-Ούλριχ δούκα του Βολφενμπύτελ. Ο γάμος τους έμεινε χωρίς παιδιά, και μετά το τέλος του, το Άρνστατ επέστρεψε στον αδελφό του Χριστιανό-Γολιέλμο Α΄.

## Πρόγονοι




## Βλέπε επίσης
* Οίκος του Σβάρτσμπουργκ
* Σβάρτσμπουργκ-Ζόντερσχαουζεν

## Αναφορές
* Ο Φρίντριχ Αφέλστεντ, ο Μπορνέρ και ο Ντόνχοφ: Heimathskunde für die Bewohner des Fürstenthums Schwarzburg-Sondershausen, μέρος 3: Η ιστορία των σπιτιών του Φύρστλιχ-Σκουαρζμπουργκ, 1856, εκδόθηκε ξανά τον Μάιο του 1998
* Φρίντριχ Αφέλστεντ: Das Haus Kevernburg-Schwarzburg von seinem Ursprunge bis auf unsere Zeit, ISBN 

## Παραπομπές σε πηγές

Κατηγορία:Οίκος του Σβάρτσμπουργκ
Λογαρού Άρτας

Η **Λογαρού** είναι οικισμός της Ηπείρου στην Περιφερειακή Ενότητα Άρτας ο οποίος βρίσκεται στα όρια με την Περιφερειακή Ενότητα Τρικάλων, δυτικά του Αχελώου ποταμού σε υψόμετρο 820 μέτρων. Απέχει περίπου 57 χιλιόμετρα ΒΑ. από την Άρτα και 20 χιλιόμετρα Α.-ΝΑ. από το Βουργαρέλι (έδρα του δήμου) ενώ στα νοτιοδυτικά του χωριού είναι το Τετράκωμο. Αναφέρεται επίσημα ως ξεχωριστός οικισμός το 1940 να απογράφεται στην τότε κοινότητα Τετρακώμου στην οποία ανήκει μέχρι σήμερα σύμφωνα με το πρόγραμμα «Καλλικράτης» και την τροποποίησή του Κλεισθένης Ι και υπάγεται στη Δημοτική Ενότητα Αθαμανίας του Δήμου Κεντρικών Τζουμέρκων ενώ σύμφωνα με την απογραφή του 2011 έχει πληθυσμό 37 κατοίκους.

## Παραπομπές


Κατηγορία:Δήμος Κεντρικών Τζουμέρκων
Κατηγορία:Χωριά της περιφερειακής ενότητας Άρτας
Κυψέλη Άρτας

Η **Κυψέλη** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Η Κυψέλη βρίσκεται στις νότιες πλαγιές των Αθαμανικών Ορέων (Τζουμέρκα) σε υψόμετρο 530 μέτρα ενώ απέχει περίπου 47 χιλιόμετρα Β.-ΒΑ. από την Άρτα και 11 χιλιόμετρα Δ. από το Βουργαρέλι (έδρα του δήμου).

## Ιστορικά στοιχεία
Στην τοποθεσία "Επιτάφιον" υπάρχουν ίχνη οχυρωματικού περιβόλου από ογκόλιθους πολυγωνικού σχήματος ενώ στην τοποθεσία "Καστρί" αποκαλύφθηκε επιτύμβια στήλη της ρωμαϊκής περιόδου.

### Εκκλησίες

* του Αγίου Μάρκου, μονόκλιτη, ξυλόστεγης βασιλική, η οποία πυρπολήθηκε το 1692 και ξαναχτίστηκε το 1770, διακοσμημένη εσωτερικά με τοιχογραφίες που αναπτύσσονται σε ζώνες και χρονολογούνται το 1786.
* του Αγίου Κοσμά Αιτωλού, αφιερωμένη στον Κοσμά τον Αιτωλό (Πατροκοσμά), που πέρασε από την περιοχή και δίδαξε στο συγκεκριμένο σημείο.
* του Αγίου Νικολάου, στην κεντρική πλατεία του χωριού και κτίστηκε το 1904, με υλικά από το "σεράι" των καπεταναίων Κοτελιδαίων.

## Διοικητικά στοιχεία
Αναφέρεται επίσημα, μετά την Τουρκοκρατία, ως *Χώσεψι* το 1883 στο ΦΕΚ 126Α - 02/04/1883 να προσαρτάται στον τότε δήμο Θεοδωρίας και το 1912 στο ΦΕΚ 254Α - 25/08/1912 να ορίζεται έδρα της ομώνυμης νεοϊδρυθείσας κοινότητας. Το 1940 το όνομά της διορθώνεται σε *Χώσεψη* ενώ το 1962 με το ΦΕΚ 89Α - 11/06/1962 μετονομάζεται τελικά σε Κυψέλη. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Άγιο Γεώργιο, την Καλλονή, την Ρουπακιά, τη Μονή Ευαγγελίστριας και την Λούτσα αποτελούν την Κοινότητα Κυψέλης, που ανήκει στη Δημοτική Ενότητα Αθαμανίας του Δήμου Κεντρικών Τζουμέρκων και σύμφωνα με την απογραφή του 2011 απογράφησαν 275 κάτοικοι.

## Παραπομπές


Κατηγορία:Δήμος Κεντρικών Τζουμέρκων
Κατηγορία:Χωριά της περιφερειακής ενότητας Άρτας
Γκύντερ Ζ΄ του Σβάρτσμπουργκ-Μπλάνκενμπουργκ

Ο **Γκύντερ Ζ΄**, γερμ.: *Günther VII of Schwarzburg* (απεβ. 1274) από τον Οίκο του Σβάρτσμπουργκ ήταν κόμης του Σβάρτσμπουργκ-Μπλάνκενμπουργκ από το 1236 μέχρι το τέλος του.

## Βιογραφία
Ήταν γιος του Ερρίκου Β ́ κόμη του Σβάρτσμπουργκ-Μπλάνκενμπουργκ από τον γάμο του με την Ίρμγκαρντ κόμισσα της Βαϊμάρης-Ορλαμύντε (απεβ. π. 1222).

Περί το 1228/29 ο Γκύντερ βρισκόταν στην Ιερουσαλήμ, μαζί με τον βασιλιά Φρειδερίκο Β ́ της Γερμανίας.

Το 1236 διαδέχτηκε τον πατέρα του ως κόμης του Σβάρτσμπουργκ-Μπλάνκενμπουργκ.

Κατά τη διάρκεια του Πολέμου της Διαδοχής στη Θουριγγία συνελήφθη αιχμάλωτος το 1248/1249.

Το 1259 διαδέχτηκε τον αδελφό του Ερρίκο Γ΄ ως κόμης του Σβάρτσμπουργκ.

Το 1267 ίδρυσε το μοναστήρι στο Ζάαλφελντ.

## Οικογένεια
Ήταν νυμφευμένος με μία που ονομάζεται Σοφία, για την οποία δεν γνωρίζουμε τίποτε περισσότερο. Είχαν τα ακόλουθα παιδιά:
* Γκύντερ Θ΄ (απεβ. 1289), κόμης του Σβάρτσμπουργκ-Μπλάνκενμπουργκ.
** Αλβέρτος Δ΄, Ιωαννίτης ιππότης.
* Σοφία (απεβ. 1279), παντρεύτηκε το 1268 τον Μπέρτολντ Β ́ κόμη του Χέννεμπεργκ
* Ίρμγκαρντ (απεβ. 1313), ηγουμένη στο αβαείο του Ιλμ.
* Ερρίκος Ε΄ (απεβ. 1285), κόμης του Σβάρτσμπουργκ-Μπλανκενμπουργκ.
** Ερρίκος Ζ΄ κόμης του Σβάρτσμπουργκ-Μπλάνκενμπουργκ.
* Γκύντερ Ι΄ (απεβ. π. 1308).
* Αλβέρτος Γ΄ (απεβ. π. 1265).
* Γκύντερ ΙΑ΄ (απεβ. π. 1308).
* Μία κόρη, παντρεύτηκε τον Όθωνα κόμη του Λόμπντενμπουργκ-Άρνσαουγκ.
* Χριστίνα, παντρεύτηκε π. το 1282 με τον Όθωνα μπουργκράβο της Ντόνα.

## Πρόγονοι





## Εξωτερικές συνδέσεις
* Μεσαιωνική γενεαλογία

## Παραπομπές σε πηγές

Κατηγορία:Οίκος του Σβάρτσμπουργκ
Κατηγορία:Κόμητες της Γερμανίας
Κόσμος (πολιτικό κόμμα)

Ο **Κόσμος** είναι ελληνικό οικολογικό πολιτικό κόμμα το οποίο ιδρύθηκε στις 13 Φεβρουαρίου 2024 από τον ευρωβουλευτή Πέτρο Κόκκαλη, τη Μαρία Βασιλάκου και τον Λευτέρη Παπαγιαννάκη. Συμπρόεδροι του κόμματος είναι οι Νατάσα Βασιλείου και Νίκος Ράπτης.

## Ιστορικό
Ο «Κόσμος» ιδρύθηκε το 2019 από τον Πέτρο Κόκκαλη, ως κίνηση πολιτών με οικολογικό χαρακτήρα, ενώ παράλληλα εντάχθηκε στην «Προοδευτική Συμμαχία», μια προσπάθεια διεύρυνσης του ΣΥ.ΡΙΖ.Α.. Ο Κόκκαλης συμμετείχε στις ευρωεκλογές του 2019 ως υποψήφιος ευρωβουλευτής του ΣΥ.ΡΙΖ.Α. και εξελέγη.

Τον Νοέμβριο του 2023, ανεξαρτητοποιήθηκε από τον ΣΥ.ΡΙΖ.Α., ενώ λίγους μήνες αργότερα αποχώρησε από την πολιτική ομάδα της Αριστεράς και προσχώρησε στους Πράσινους.

Τον Φεβρουάριο του 2024, ο «Κόσμος» ιδρύθηκε και επίσημα ως πολιτικό κόμμα, με τον Κόκκαλη, τη Μαρία Βασιλάκου και τον Παπαγιαννάκη να αποτελούν τη διοικούσα επιτροπή. Τον Μάρτιο, εξελέγησαν τα προσωρινά όργανα του Κόσμου, ενώ ο Κόκκαλης αναδείχθηκε γραμματέας του κόμματος.

Εν όψει των ευρωεκλογών του 2024 ανακοινώθηκε η συμμετοχή του κόμματος Βολτ Ελλάδας στο ψηφοδέλτιο του Κόσμου. Στις 18 Απριλίου ανακοινώθηκε και η συμμετοχή του κόμματος «Πράσινοι - Οικολογία» στο ψηφοδέλτιο του κόμματος, μετά την υπογραφή διμερούς συμφωνίας. Τελικά, στις ευρωεκλογές το κόμμα έλαβε 1,08%, χωρίς να εκλέξει ευρωβουλευτές.

Τον Απρίλιο του 2025 έλαβαν χώρα οι συνεδριακές διαδικασίες του Κόσμου. Μετά την ολοκλήρωση των διαδικασιών, συμπρόεδροι του κόμματος εκλέχτηκαν η Νατάσα Βασιλείου και ο Νίκος Ράπτης, ενώ γραμματέας επανεξελέγη ο Πέτρος Κόκκαλης.

## Αποτελέσματα εκλογών
### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
* 

Κατηγορία:Ελληνικά πολιτικά κόμματα
Κατηγορία:Οικολογικά κόμματα
Κατηγορία:Πράσινη πολιτική
Κομητεία Γκριν

Η **κομητεία Γκριν** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Γκριν (Άιοβα)
*Κομητεία Γκριν (Αλαμπάμα)
*Κομητεία Γκριν (Άρκανσο)
*Κομητεία Γκριν (Βιρτζίνια)
*Κομητεία Γκριν (Βόρεια Καρολίνα)
*Κομητεία Γκριν (Ιλινόι)
*Κομητεία Γκριν (Ιντιάνα)
*Κομητεία Γκριν (Μιζούρι)
*Κομητεία Γκριν (Μισισίπι)
*Κομητεία Γκριν (Νέα Υόρκη)
*Κομητεία Γκριν (Οχάιο)
*Κομητεία Γκριν (Πενσυλβάνια)
*Κομητεία Γκριν (Τενεσί)
*Κομητεία Γκριν (Τζόρτζια)

Κατηγορία:Ονομασίες κομητειών των Ηνωμένων Πολιτειών
Κομητεία Κάμπελ

Η **κομητεία Κάμπελ** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Κάμπελ (Βιρτζίνια)
*Κομητεία Κάμπελ (Κεντάκι)
*Κομητεία Κάμπελ (Νότια Ντακότα)
*Κομητεία Κάμπελ (Ουαϊόμινγκ)
*Κομητεία Κάμπελ (Τενεσί)

Κατηγορία:Ονομασίες κομητειών των Ηνωμένων Πολιτειών
Κομητεία Κολούμπια

Η **κομητεία Κολούμπια** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Κολούμπια (Άρκανσο)
*Κομητεία Κολούμπια (Νέα Υόρκη)
*Κομητεία Κολούμπια (Όρεγκον)
*Κομητεία Κολούμπια (Ουάσινγκτον)
*Κομητεία Κολούμπια (Ουισκόνσιν)
*Κομητεία Κολούμπια (Πενσυλβάνια)
*Κομητεία Κολούμπια (Τζόρτζια)
*Κομητεία Κολούμπια (Φλόριντα)

Κατηγορία:Ονομασίες κομητειών των Ηνωμένων Πολιτειών
Κομητεία Λίνκολν

Η **Κομητεία Λίνκολν** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Λίνκολν (Άινταχο)
*Κομητεία Λίνκολν (Άρκανσο)
*Κομητεία Λίνκολν (Βόρεια Καρολίνα)
*Κομητεία Λίνκολν (Δυτική Βιρτζίνια)
*Κομητεία Λίνκολν (Κάνσας)
*Κομητεία Λίνκολν (Κεντάκι)
*Κομητεία Λίνκολν (Κολοράντο)
*Κομητεία Λίνκολν (Μέιν)
*Κομητεία Λίνκολν (Μιζούρι)
*Κομητεία Λίνκολν (Μινεσότα)
*Κομητεία Λίνκολν (Μισισίπι)
*Κομητεία Λίνκολν (Μοντάνα)
*Κομητεία Λίνκολν (Νεβάδα)
*Κομητεία Λίνκολν (Νεμπράσκα)
*Κομητεία Λίνκολν (Νέο Μεξικό)
*Κομητεία Λίνκολν (Νότια Ντακότα)
*Κομητεία Λίνκολν (Οκλαχόμα)
*Κομητεία Λίνκολν (Όρεγκον)
*Κομητεία Λίνκολν (Ουαϊόμινγκ)
*Κομητεία Λίνκολν (Ουάσινγκτον)
*Κομητεία Λίνκολν (Ουισκόνσιν)
*Κομητεία Λίνκολν (Τενεσί)
*Κομητεία Λίνκολν (Τζόρτζια)

Κατηγορία:Ονομασίες κομητειών των Ηνωμένων Πολιτειών
Κομητεία Έσσεξ

Η **κομητεία Έσσεξ** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Έσσεξ (Βερμόντ)
*Κομητεία Έσσεξ (Βιρτζίνια)
*Κομητεία Έσσεξ (Μασαχουσέτη)
*Κομητεία Έσσεξ (Νέα Υόρκη)
*Κομητεία Έσσεξ (Νιου Τζέρσεϊ)

Κατηγορία:Ονομασίες κομητειών των Ηνωμένων Πολιτειών
Κομητεία Μάρτιν

Η **κομητεία Μάρτιν** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Μάρτιν (Βόρεια Καρολίνα)
*Κομητεία Μάρτιν (Ιντιάνα)
*Κομητεία Μάρτιν (Κεντάκι)
*Κομητεία Μάρτιν (Μινεσότα)
*Κομητεία Μάρτιν (Τέξας)
*Κομητεία Μάρτιν (Φλόριντα)

Κατηγορία:Ονομασίες κομητειών των Ηνωμένων Πολιτειών
Κομητεία Μπέντον

Η **κομητεία Μπέντον** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Μπέντον (Άιοβα)
*Κομητεία Μπέντον (Άρκανσο)
*Κομητεία Μπέντον (Ιντιάνα)
*Κομητεία Μπέντον (Μιζούρι)
*Κομητεία Μπέντον (Μινεσότα)
*Κομητεία Μπέντον (Μισισίπι)
*Κομητεία Μπέντον (Όρεγκον)
*Κομητεία Μπέντον (Ουάσινγκτον)
*Κομητεία Μπέντον (Τενεσί)

Κατηγορία:Ονομασίες κομητειών των Ηνωμένων Πολιτειών
Κομητεία Χένρι (Άιοβα)

Η **Κομητεία Χένρι** (αγγλ.: *Henry County*) είναι κομητεία που βρίσκεται στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 20.482 κάτοικοι.  Η διοικητική πρωτεύουσα (*έδρα*) είναι το Μουντ Πλέσαντ.  Η κομητεία ονομάστηκε από τον στρατηγό Χένρι Ντοτζ, κυβερνήτη της επικράτειας του Ουισκόνσιν.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,130 τ.χλμ, εκ των οποίων 1,120 τ.χλμ είναι στεριά και 5,7 τ.χλμ καλύπτονται από ύδατα (λίμνες, ποτάμια). 
## Παρακείμενες Κομητείες
* Κομητεία Ουάσινγκτον (βόρεια)
* Κομητεία Λουίζα (βορειοανατολικά)
* Κομητεία Ντε Μόιν (ανατολικά)
* Κομητεία Λι (νότια)
* Κομητεία Βαν Μπιούρεν (νοτιοδυτικά)
* Κομητεία Τζέφερσον (δυτικά)

## Παραπομπές

## Εξωτερικοί σύνδεσμοι
* Ιστοσελίδα της κομητείας
* Τουρισμός της κομητείας Henry 
* Winfield Historical Society & Museum

Κατηγορία:Κομητείες της Άιοβα
Βαθύκαμπος Άρτας

Ο **Βαθύκαμπος** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Ο Βαθύκαμπος βρίσκεται, ανατολικά από το Ξεροβούνι, δίπλα στις δυτικές όχθες του Άραχθου σε υψόμετρο 150 μέτρα ενώ απέχει περίπου 25 χιλιόμετρα Δ.-ΝΔ. από το Βουργαρέλι (έδρα του δήμου) και 38 χιλιόμετρα Β.-ΒΑ. από την Άρτα. Ανατολικά είναι το Κεντρικό ενώ βόρεια και στην ίδια πλευρά του ποταμού το Κρυονέρι. Αναφέρεται επίσημα ως ξεχωριστός οικισμός το 1940 με την παλιά του ονομασία *Πολίτσιανα* να απογράφεται στην τότε κοινότητα Νησίστας Παλαιάς Ελλάδος (το σημερινό Κεντρικό). Το 1954 με το ΦΕΚ 101Α - 24/05/1954 μετονομάστηκε σε Βαθύκαμπος. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Ανδρεά, το Κεντρικό, το Κρυονέρι, τα Λαγκάδια και την Πτέρη αποτελούν την Κοινότητα Κεντρικού, που ανήκει στη Δημοτική Ενότητα Αθαμανίας του Δήμου Κεντρικών Τζουμέρκων και σύμφωνα με την απογραφή του 2011 απογράφησαν 54 κάτοικοι.

## Παραπομπές


Κατηγορία:Δήμος Κεντρικών Τζουμέρκων
Κατηγορία:Χωριά της περιφερειακής ενότητας Άρτας
Μοντινί-ωζ-Αμόνι

Το **Μοντινί-ωζ-Αμόνι** (, ) είναι γαλλική κοινότητα στο νομό της Νιέβρ, στη διοικητική περιοχή της Βουργουνδίας-Φρανς-Κοντέ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Νιέβρ
Ξεροβούνι (όρος Αιτωλοακαρνανίας - Φωκίδας)

Το **Ξεροβούνι **η **Ξηροβούνι **θα μπορούσε να πει κανεις ότι αποτελεί την τελική γραμμή της οροσειράς της Πινδου . Βρίσκεται στο νοτιοδυτικό άκρο του νομου Φωκίδας στο δήμο Τολοφωνας πάνω από την νήσο τριζόνια και βορειοδυτικά της Ερατεινης 

Έχει μέγιστο ύψος 1670 μετρα , μήκος 3χλμ και πλάτος 1μισι σε υψόμετρο 780 μέτρων βρίσκεται το χωριό Καλλιθέα Φωκίδας 

Η ονομασία του βουνού πρέπει να έχει προέλθει από το γεγονός ότι είναι «γυμνό» στα τελευταία 200 μέτρα χωρίς κάποια ιδιαίτερη βλάστηση

## Παραπομπές


Κατηγορία:Βουνά της Φωκίδας
Ιωάννης Γκύντερ Α΄ του Σβάρτσμπουργκ-Ζόντερσχαουζεν

Ο **Iωάννης-Γκύνtερ Α ́**, γερμ.: *John (ή Johann ή Hans) Günther I of Schwarzburg-Sonders,hausen* (20 Δεκεμβρίου 1532 στο Σοντερσαούζεν - 28 Οκτωβρίου 1586 στην Άρνσταττ) από τον Οίκο του Σβάρτσμπουργκ ήταν ο συγκυβερνήτης τού Σβάρτσμπουργκ από το 1552 έως το 1571, και ο μοναδικός κυβερνήτης τού Σβάρτσμπούργκ-Ζόντερσχαουζεν από το 1571 μέχρι το τέλος του. Θεωρείται ο γενάρχης τού κλάδου Σβάρτσμπουργκ-Ζόντερσχαουζεν.

## Βιογραφία
Ήταν γιος τού Γκύντερ Μ΄ κόμη του Σβάρτσμπουργκ (1490-1552), τού λεγόμενου *Πλουσίου* ή *με τα Μεγάλα Σαγόνια*, και τής συζύγου του Ελισάβετ (απεβ. 14 Μαΐου 1572), κόρη τού Φίλιππου κόμη τού Ίζενμπεργκ-Μπύντινγκεν-Ρόνεμπουργκ.

Ο Ιωάννης Γκύντερ Α΄ μεγάλωσε ως Καθολικός και προοριζόταν για μία εκκλησιαστική σταδιοδρομία. Ωστόσο, μετά το τέλος τού πατέρα του, μεταστράφηκε στον Λουθηρανισμό. Πέρασε κάποιο χρόνο στην Αυλή τού Μαυρικίου εκλέκτορα της Σαξονίας, και πολέμησε στη Μάχη του Σήβερσχαουζεν με τη πλευρά τού Μαυρικίου εναντίον τού Αλβέρτου-Αλκιβιάδη μαργράβου του Βρανδεμβούργου-Κούλμπαχ. Ο διάδοχος του Μαυρικίου, Αύγουστος της Σαξονίας, επιβεβαίωσε το προνόμιο τού να εισπράττει δασμούς στο εμπόριο τού αλατιού στο Φράνκενχαουζεν.

Μετά το τέλος τού πατέρα του, ο Ιωάννης-Γκύντερ Α΄ άρχισε αρχικά να κυβερνά το Σβάρτσμπουργκ μαζί με τους τρεις αδελφούς του. Επέλεξε την πόλη Ζόντερσχαουζεν ως κατοικία του. Το 1571, οι αδελφοί αποφάσισαν να διαιρέσουν την κομητεία. Το μερίδιο τού Ιωάννη-Γκύντερ Α΄ ονομάστηκε Σβάρτσμπουργκ-Ζόντερσχαουζεν, από την πρωτεύουσά του.

Πολέμησε στις Κάτω Χώρες μαζί με τον μεγαλύτερο αδελφό του Γκύντερ ΜΑ΄ και διακρίθηκε κατά τη διάρκεια της κατάκτησης του Σαιν-Καντέν το 1583.

Μετά το τέλος των αδελφών του Γκύντερ ΜΑ΄ του Σβάρτσμπουργκ-Άρνστατ και του Γουλιέλμου Α ́ του Σβάρτσμπουργκ-Φράνκενχαουζεν χωρίς άρρενες κληρονόμους, ο Ιωάννης-Γκύντερ Α ́ κληρονόμησε το Σβάρττσμπουργκ-Άρνστατ, ενώ ο εναπομείναν αδελφός του Αλβέρτος Ζ΄ κληρονόμησε το Σβάρτσμπουργκ-Φράνκενχαουζεν.

## Οικογένεια
Νυμφεύτηκε στις 16 Φεβρουαρίου 1566 την Άννα (1539-1579), κόρη του Αντωνίου Α΄ κόμη του Όλντενμπουργκ. Είχαν τα ακόλουθα παιδιά:
* Ούρσουλα (1568), απεβ. νήπιο.
* Σοφία-Ελισάβετ (1568-1621) .
* Κλάρα (1569-1639) .
* Γκύντερ ΜΒ΄ (1570-1643), κόμης του Σβάρτσμπουργκ-Ζόντερσχαουζεν.
* Αντώνιος-Ερρίκος (1571-1638), κόμης του Σβάρτσμπουργκ-Ζόντερσχαουζεν.
* Αικατερίνη (1572-1626), κοσμήτωρ στο αββεία Χέρφορντ.
* Σαβίνα (1573-1628). 
* Άννα (1574-1640). 
* Μαρία (1576-1577), απεβ. 1 έτους. 
* Ιωάννης-Γκύντερ Β΄ (1577-1631), κόμης του Σβάρτσμπουργκ-Ζόντερσχαουζεν.
* Χριστιανός-Γκύντερ Α΄ (1578-1642), κόμης του Σβάρτσμπουργκ-Ζόντερσχαουζεν.
* Δωροθέα (1579-1639), παντρεύτηκε το 1604 με τον Αλέξανδρο δούκα του Σλέσβιχ-Χόλσταϊν-Ζόντερμπουργκ (1573-1627) 

## Πρόγονοι





## Αναφορές
* .
* Friedrich Apfelstedt: *Das Haus Kevernburg-Schwarzburg von seinem Ursprunge bis auf unsere Zeit*, Arnstadt, 1890.
* Κamill von Behr: *Genealogie der in Europa regierenden Fürstenhäuser*, Leipzig, 1870.

## Παραπομπές


Κατηγορία:Οίκος του Σβάρτσμπουργκ
Χριστιανός Γκύντερ Α΄ του Σβάρτσμπουργκ-Ζόντερσχαουζεν

Ο **Χριστιανός-Γκύντερ Α ́**, γερμ.: *Christian Günther I of Schwarzburg-Sondershausen* (11 Μαΐου 1578 - 25 Νοεμβρίου 1642) από τον Οίκο του Σβάρτσμπουργκ ήταν ο κυβερνών κόμης τού Σβάρτσμπουργκ-Ζόντερσχαουζεν από το 1601 μέχρι το τέλος του.

## Βιογραφία
Ήταν γιος του Ιωάννη-Γκύντερ Α΄ κόμη του Σβάρτσμπουργκ-Ζόντερσχαουζεν (1532-1586) και τής Άννας (1539-1579), κόρης τού Αντώνιου Α΄ κόμη του Όλντενμπουργκ.

Ο Χριστιανός Γκύντερ Α ́ και οι αδελφοί του ήταν ακόμη ανήλικοι όταν απεβίωσε ο πατέρας τους το 1586, και κληρονόμησαν το Σβάρτσμπουργκ-Ζόντερσχαουζεν. Οι θείοι τους κόμητες Αντώνιος Α ́ (1505-1573) και Ιωάννης Ζ΄ (1540-1603) του Όλντενμπουργκ ανέλαβαν την επιτροπεία. Αργότερα, οι αδελφοί κυβέρνησαν μαζί.

Το 1593 κληρονόμησαν την κομητεία τού Χόνσταϊν, σύμφωνα με μία συνθήκη κληρονομίας από το 1433. Ωστόσο, άλλοι συγγενείς των κομήτων τού Χόνσταϊν διεκδικούσαν επίσης την επαρχία, και μετά από μία μακρά διαμάχη, οι κόμηδες του Σβάρτσμπουργκ-Ζόντερσχαουζεν έλαβαν μόνο ένα μικρό μέρος τού Χόνσταϊν.

Η Σβάρτσμπουργκ-Ζόντερσχαουζεν υπέφερε πολύ κατά τη διάρκεια τού Τριακονταετούς Πολέμου, ειδικά η πόλη Άρναστ και τα περίχωρά της. Οι αδελφοί έκαναν ό,τι μπορούσαν για να ελαφρύνουν το βάρος τού πολέμου.

Οι αδελφοί πρόσθεσαν τη βόρεια πτέρυγα στο ανάκτορο Ζόντερσχαουζεν.

## Οικογένεια
Στις 15 Νοεμβρίου 1612 νυμφεύτηκε την εξαδέλφη του Άννα-Σίβυλλα (1584-1623), κόρη του Αλβέρτου Ζ΄ κόμη του Σβάρτσμπουργκ-Ρούντολστατ και είχαν τα ακόλουθα παιδιά:
* Άννα-Ιουλιανή (1613-1652). 
* Ιωάννης-Γκύντερ Γ΄ (1615-1616), απεβ. 1 έτους. 
* Χριστιανός-Γκύντερ Β΄ (1616-1666) ο *Ευσεβής*, κόμης του Σβάρτσμπουργκ-Ζόντερσχαουζεν-Άρνστατ.
* Αικατερίνη-Ελισάβετ (1617-1701), παντρεύτηκε τον Ερρίκο Β ́ τού Ρόις-Γκέρα.
* Σοφία-Ελεωνόρα (1618-1631), απεβ. 13 ετών. 
* Αντώνιος-Γκύντερ Α΄ (1620-1666), κόμης του Σβάρτσμπουργκ-Ζόντερσχαουζεν.
* Λουδοβίκος-Γκύντερ Β΄ (1621-1681), κόμης του Σβάρτσμπουργκ-Ζόντερσχαουζεν-Έμπελεμπεν.
* Σοφία-Ελισάβετ (1622-1677).
* Κλάρα-Σαβίνα (1623-1654).

## Πρόγονοι





## Αναφορές
* Friedrich Apfelstedt: Das Haus Kevernburg-Schwarzburg von seinem Ursprunge bis auf unsere Zeit, Arnstadt, 1890
* Dr. Kamill von Behr: Genealogie der in Europa regierenden Fürstenhäuser, Leipzig, 1870

## Παραπομπές σε πηγές

Κατηγορία:Οίκος του Σβάρτσμπουργκ
Χριστιανός Γκύντερ Β΄ του Σβάρτσμπουργκ-Ζόντερσχαουζεν-Άρνστατ

Ο **Χριστιανός Γκύντερ Β ́** (γερμ. *Christian Günther II, graf von Schwarzburg-Sondershausen-Arnstadt*, 1 Απριλίου 1616 - 10 Σεπτεμβρίου 1666) του Οίκου του Σβάρτσμπουργκ ήταν κόμης του Σβάρτσμπουργκ-Ζόντερσχαουζεν. Από το 1642 μέχρι το τέλος του, κυβερνούσε ένα μέρος της επαρχίας γύρω από την κατοικία του στην Άρνστατ.

## Βιογραφία
Ήταν ο γιος του Χριστιανού Γκύντερ Α΄ του Σβάρτσμπουργκ-Ζόντερσχαουζεν και της Άννας Σιβύλλας (1584 - 1623), κόρης του Αλβέρτου Ζ΄ του Σβάρτσμπουργκ-Ρούντολστατ.

Μετά το τέλος του πατέρα του (1642), οι τρεις αδελφοί (Αντώνιος Γκύντερ Α΄, Λουδοβίκος Γκύντερ Β΄ και Χριστιανός Γκύντερ Β΄) διαίρεσαν την κομητεία μεταξύ τους και ο Χριστιανός Γκύντερ Β΄ έλαβε ολόκληρο το Άνω Σβάρτσμπουργκ-Ζόντερσχαουζεν με την κατοικία του στην Άρνστατ.

## Οικογένεια
Το 1645 νυμφεύτηκε τη Σοφία Δωροθέα (απεβ. 1685), κόρη του κόμη Γεωργίου των Μέρσπεργκ και Μπέφφορτ, και είχαν έξι παιδιά:
* Σίβυλλα Ιουλιανή (1646 - 1698), παντρεύτηκε τον Ερρίκο Α ́ του Ρόυς-Όμπεργκραϊτς (1668 - 1681).
* Σοφία Δωροθέα (1647 - 1708), παντρεύτηκε τον Ερνέστο του Στόλμπεργκ-Ίλσενμπουργκ (1650 - 1710).
* Κλάρα Σαβίνα (1648 - 1698).
* Χριστίνα Ελισάβετ (1651 - 1670).
* Αικατερίνη Ελεονώρα (1653 - 1685).
* Ιωάννης Γκύντερ Δ΄ (1654 - 1669), Κόμης του Σβάρτσμπουργκ-Ζόντερσχαουζεν.

## Πρόγονοι





## Βλέπε επίσης
* Οίκος του Σβάρτσμπουργκ
* Σβάρτσμπουργκ-Ζόντερσχαουζεν

## Παραπομπές σε πηγές

## Αναφορές
* Friedrich Apfelstedt: Das Haus Kevernburg-Schwarzburg von seinem Ursprunge bis auf unsere Zeit, Arnstadt, 1890
* Dr. Kamill von Behr: Genealogie der in Europa regierenden Fürstenhäuser, Leipzig, 1870

Κατηγορία:Οίκος του Σβάρτσμπουργκ
Λουδοβίκος Γκύντερ Β΄ του Σβάρτσμπουργκ-Έμπελεμπεν

Ο **Λουδοβίκος-Γκύντερ Β ́**, γερμ.: *Louis Günther II, graf vonSchwarzburg-Ebeleben* (2 Μαρτίου 1621 - 20 Ιουλίου 1681) από τον Οίκο του Σβάρτσμπουργκ ήταν ο κυβερνών κόμης του Σβάρτσμπεργκ-Έμπελεμπεν από το 1642 μέχρι το τέλος του. Από το 1666 μέχρι το τέλος του ήταν επίσης επίτροπος τού Σβάρτσμπουργκ-Άρνστατ για λογαριασμό των ανήλικων ανιψιών του.

Από το 1642 έως το 1666 κυβερνούσε το Σβάρτσμπουργκ-Έμπελεβεν, ενώ από το 1666 μέχρι το τέλος του κυβερνούσε τον Σβάρτσμπουργκ-Άρνστατ.

## Βιογραφία
Ήταν γιος τού Χριστιανός Γκύντερ Α΄ κόμη του Σβάρτσμπουργκ-Ζόντερσχαουζεν (1578-1642) και της Άννας-Σίβυλλας (1584-1623), κόρης του Αλβέρτου Ζ΄ κόμη του Σβάρτσμπουργκ-Ρούντολστατ. 

Μετά το τέλος τού πατέρα του, αυτός και οι αδελφοί του διαίρεσαν την επαρχία. Ο Λουδοβίκος-Γκύντερ Β ́ έλαβε τις περιοχές Έμπελεμπεν, Σέρνμπεργκ, Κόιλα, καθώς και τις πόλεις Γκρόισσεν, Κλίνγκεν, Γκρόσσενεριχ και Ρόνστετ στην περιοχή Κλίνγεν. Έμενε στο Έμπλεμπεν από το 1642 έως το 1666. Το 1666 έγινε επίτροπος και κηδεμόνας των γιων τού αδελφού του Αντωνίου-Γκύντερ Β΄, και μετακόμισε στην Άρνστατ.

Μετά το τέλος τού ανιψιού του Ιωάννη-Γκύντερ Δ΄, ο Λουδοβίκος-Γκύντερ Β΄ και οι ανιψιοί του Χριστιανός-Γουλιέλμος Α΄ και Αντώνιος-Γκύντερ Β΄ κληρονόμησαν το Άνω Σβάρτσμπουργκ-Σόντερσχαουσεν, το οποίο κυβέρνησαν από κοινού.

Ο Λουδοβίκος-Γκύντερ Β ́ απεβίωσ το 1681, χωρίς άρρενα παιδιά. Με το τέλος του, ο κλάδος Σβάρτσμπουργκ-Έμπερλεμπεν έπεσε, και η περιοχή του έπεσε στους ανιψιούς του.

## Οικογένεια
Στις 30 Μαρτίου 1669 νυμφεύτηκε την Κονκόρντια (1648-1683), κόρη του Ιωάννη κόμη του Ζάυν-Βίττγκενσταϊν. Είχαν δύο κόρες:
* Άννα-Αυγούστα (1671-1688). 
* Κονκόρντια (1672-1687).

## Πρόγονοι





## Αναφορές
* Friedrich Apfelstedt: *Das Haus Kevernburg-Schwarzburg von seinem Ursprunge bis auf unsere Zeit*, Arnstadt, 1890
* Dr. Kamill von Behr: *Genealogie der in Europa regierenden Fürstenhäuser*, Leipzig, 1870

## Παραπομπές σε πηγές

Κατηγορία:Οίκος του Σβάρτσμπουργκ
Αντώνιος Ερρίκος του Σβάρτσμπουργκ-Ζόντερσχαουζεν

Ο **Αντώνιος-Ερρίκος**, γερμ.: *Anton Henry, graf von Schwarzburg-Sondershausen* (7 Οκτωβρίου 1571 στο Ζόντερσχαουζεν - 10 Αυγούστου 1638, Ζόντερσχαουζεν) από τον Οίκο του Σβάρτσμπουργκ ήταν Γερμανός ευγενής. Ήταν ο κυβερνών κόμης του Σβάρτσμπουργκ-Ζόντερσχαουζεν από το 1594 μέχρι το τέλος του.

## Βιογραφία
Ήταν γιος του Ιωάννη-Γκύντερ Α΄ κόμη του Σβάρτσμπουργκ-Ζόντερσχαουζεν (1532-1586), και της Άννας (1539-1579), κόρης του Αντωνίου Α΄ κόμη του Όλενμπουργκ-Ντέλμενχορστ.

Ήταν ακόμη ανήλικος, όταν απεβίωσε ο πατέρας του, όπως και οι αδελφοί του, και τέθηκαν υπό την επιτροπεία και την κηδεμονία των εκ μητρός θείων τους Ιωάννη Ζ΄ (1540-1603) και Αντωνίου Β΄ (1550-1619). Αργότερα, οι αδελφοί κυβέρνησαν μαζί. Κατά τη διάρκεια αυτής της περιόδου, ο Αντώνιος-Ερρίκος έκανε το μεγαλύτερο μέρος τού έργου, ειδικά κατά τη διάρκεια της διαφοράς κληρονομιάς με τους κόμηδες του Χόνσταϊν.

Η επαρχία υπέφερε πολύ κατά τη διάρκεια του Τριακονταετούς Πολέμου. Το χειρότερο ήταν γύρω από την Άρνστατ, όπου είχαν στρατοπεδεύσει πολλά στρατεύματα. Οι κόμητες έκαναν ό,τι μπορούσαν, για να μειώσουν τις ζημιές.

Ο Αντώνιος Ερρίκος απεβίωσε το 1638. Ήταν άγαμος, και δεν είχε νόμιμα τέκνα. Ωστόσο, είχε νόθα παιδιά από μία μη νόμιμη σχέση.

## Πρόγονοι





## Αναφορές
* Friedrich Apfelstedt: Das Haus Kevernburg-Schwarzburg von seinem Ursprunge bis auf unsere Zeit, Arnstadt, 1890
* Dr. Kamill von Behr: Genealogie der in Europa regierenden Fürstenhäuser, Leipzig, 1870

## Παραπομπές σε πηγές

Κατηγορία:Οίκος του Σβάρτσμπουργκ
Γουλιέλμος Α΄ του Σβάρτσμπουργκ-Φράνκενχαουζεν

Ο **Γουλιέλμος Α΄**, γερμ.: *William I, graf von Schwarzburg-Frankenhausen* (4 Οκτωβρίου 1534 στο Ζόντερσχαουζεν - 30 Σεπτεμβρίου 1597 στο Στραουσμπουργκ, σήμερα μέρος του Ζόντερσχαουζεν) από τον Οίκο του Σβάρτσμπουργκ, ήταν ο κυβερνών κόμης του Σβάρτσμπουργκ-Φράνκενχαουζεν από το 1571 μέχρι το τέλος του. Ήταν ο ιδρυτής του κλάδου του Σβάρτσμπουργκ-Φράνκενχαουζεν.

## Βιογραφία
Ήταν γιος του Γκύντερ Μ΄ κόμη του Σβάρτσμπουργκ (1490-1552), που ονομαζόμενου *Πλουσίου* ή *με τα μεγάλα Σαγόνια*, και της Ελισάβετ (απεβ. 14 Μαΐου 1572), κόρης του Φιλίππου κόμη του Ίζενμπουργκ-Μπύντινγκεν-Ρόνεμπουργκ. Μεγάλωσε ως Χριστιανός και έγινε ευλαβής, θεοσεβής και αυστηρά Λουθηρανός άνθρωπος.

Μετά το τέλος του Γκύντερ Μ΄ το 1552, οι τέσσερις γιοι του αρχικά κυβερνούσαν την κομητεία από κοινού. Πριν ο Γουλιέλμος Α΄ αναλάβει τη διακυβέρνηση, μελέτησε για αρκετά χρόνια στην Ερφούρτη, τη Ιένα, το Λέβεν και την Πάδουα. Από το 1563 έως το 1565 υπηρέτησε στον στρατό της Δανίας. Το 1566 πολέμησε εναντίον των Τούρκων.

Το 1571 οι αδελφοί αποφάσισαν να διαιρέσουν την επαρχία τους. Το τμήμα τής κομητείας τού Γουλιέλμου Α΄ περιλάμβανε την πόλη Φράνκενχαουζεν, την οποία επέλεξε ως κατοικία του, καθώς και τις περιοχές Στράουσσμπεργκ, Χέρινγκεν και Κέλμπρα. Αργότερα έλαβε και την περιοχή του Σέρνμπεργκ. Το μερίδιο τού κόμη ονομάστηκε Σβάρτσμπουργκ-Φράνκενχαουζεν, από την κατοικία εκείνου.

Μετά το τέλος τού Γουλιέλμου Α ́ και τού μεγαλύτερου αδελφού του Γκύντερ ΜΑ΄, χωρίς παιδιά, οι δύο άλλοι αδελφοί, ο Ιωάννης-Γκύντερ Α΄ και ο Αλβέρτος Ζ΄, μοιράστηκαν τις περιουσίες εκείνων. Ο Ιωάννης-Γκύντερ Α΄ έλαβε το Άρνστατ και το Ζόντερσχαουζεν και ίδρυσε τη γραμμή Σβάρτσμπουργκ-Ζόντερσχαουζεν, ενώ ο Αλβέρτος Ζ΄ (1537-1605) έλαβε την Ρούντολστατ και το Φράνκενχαουζεν και ίδρυσε τη γραμμή Σβάρτσμπουργκ-Ρούντολστατ.

Ο Γουλιέλμος Α΄ υπέγραψε τόσο το *Κείμενο της Συμφωνίας* του 1577, όσο και το *Βιβλίο της Συμφωνίας* τού 1580.

## Οικογένεια
Ο πρώτος γάμος του Γουλιέλμου Α΄ έγινε στις 6 Απριλίου 1567 με την Ελισάβετ (απεβ. 23 Νοεμβρίου 1590), κόρη του Ιωακείμ κόμη του Σλικ. 

Ο δεύτερος γάμος του έγινε στις 7 Μαρτίου 1593 με την Κλάρα των Γουέλφων (1571-1658), κόρη του Γουλιέλμου ΣΤ΄ δούκα του Μπράουνβαϊγκ-Λύνεμπουργκ. Και οι δύο γάμοι παρέμειναν χωρίς παιδιά.

## Πρόγονοι





## Βλέπε επίσης
* Οίκος του Σβάρτσμπουργκ

## Αναφορές
** Friedrich Apfelstedt: *Das Haus Kevernburg-Schwarzburg von seinem Ursprunge bis auf unsere Zeit*, Arnstadt, 1890
** Johann Christian August Junghans: *Geschichte der schwarzburgischen Regenten*, Leipzig, 1821, Online
** Dr. Kamill von Behr: *Genealogie der in Europa regierenden Fürstenhäuser*, Leipzig, 1870

## Σημείωση


Κατηγορία:Οίκος του Σβάρτσμπουργκ
Ερρίκος Ζ΄ του Σβάρτσμπουργκ-Μπλάνκενμπουργκ

Ο **Ερρίκος Ζ΄**, γερμ.: *Henry VII, graf von Schwarzburg-Blankenburg* (πριν το 1285 - 11 Νοεμβρίου 1324) από τον Οίκο του Σβάρτσμπουργκ ήταν ο κυβερνών κόμης του Σβάρτσμπουργκ-Μπλάνκενμπουργκ από το 1280 μέχρι το τέλος του.

## Βιογραφία
Ήταν γιος του Ερρίκου Ε΄ κόμη του Σβάρτσμπουργκ-Μπλάνκενμπουργκ, από τον γάμο του με τη Σοφία του Χάλιτς, κόρης του βασιλιά Δανιήλ της Γαλικίας. Ήταν ο θείος και ο κηδεμόνας του Φρειδερίκου Β΄ του Σοβαρού, μαργράβου του Μάισσεν.

Το 1290 έγινε κύριος του Μπλάνκενμπεργκ. Το 1306 έγινε κύριος του Βάχσενμπουργκ και του Στάντιλμ και του μισού Άρνστατ. Το 1323 έγινε επίσης κύριος του Ζάαλφελντ.

Απεβίωσε στις 11 Νοεμβρίου 1324, κατά τη διάρκεια μίας αποστολής στο μαργραβιάτο του Μπράντενμπουργκ, και τάφηκε στο Γκρι Μοναστήρι στο Βερολίνο.

## Οικογένεια
Η πρώτη του σύζυγος ήταν η Χριστίνα του Γκλάιχεν (απεβ. μετά τις 18 Σεπτεμβρίου 1296), κόρη του Αλβέρτου Γ΄ του Γκλάιχεν-Τόννα (1249-1290) και της Σεσίλιας Έσμπερνσντατερ. Είχαν επτά παιδιά:
* Γκύντερ Κ΄ (απεβ. 28 Σεπτεμβρίου 1314). 
* Ερρίκος Ι΄ (απεβ. πριν από τις 4 Μαρτίου 1338), παντρεύτηκε την Ελισάβετ της Βαιμάρης-Ορλαμύντε (απεβ. 1362).
** Γκύντερ ΚΕ΄.
*** Γκύντερ Λ΄.
**** Ερρίκος ΚΔ΄.
***** Ερρίκος ΚΣΤ΄.
****** Γκύντερ ΛΗ΄.
******* Ερρίκος ΛΑ΄.
******** Γκύντερ Μ΄ κόμης του Σβάρτσμπουργκ.
* Γκύντερ ΚΑ΄(1303/1304 - 14/18 Ιουνίου 1349), νυμφεύτηκε πριν από την 9η Σεπτεμβρίου 1331 με την Ελισάβετ του Χόνσταϊν (απεβ. π. Απριλίου 1380). 
* Γιούτα (απεβ. μετά το 1316), μοναχή στο Ιλμ.
* Γιούντιτ/Ιουδήθ (1306 - 11 Σεπτεμβρίου 1352), παντρεύτηκε τον Αλβέρτο Ε΄, κόμη του Μπάρμπυ-Μύχλινγκεν (1332 - 16 Απριλίου ή 16 Αυγούστου 1271). 
* Ίρμγκαρντ (απεβ. 26 Μαρτίου 1354), παντρεύτηκε πριν από τις 26 Ιουλίου 1313 με τον Ερρίκο Γ΄ κόμη του Ορλαμύντε (απεβ. μετά τις 26 Μαρτίων 1354).
* Ερρίκος (απεβ. μετά το 1325).

Η δεύτερη σύζυγός του ήταν η Ούτα (ή Όντα) του Χένεμπεργκ-Χάρτενμπεργκ, που τεκμηριώνεται το 1331 (απεβ. 1 Απριλίου 1346, τάφηκε στο Άρνστατ), χήρα του Ερρίκου Ε΄ κόμη του Σβάρτσμπουργκ (απεβ. πριν από τις 19 Σεπτεμβρίου 1293). Αυτή ήταν κόρη του Πόππο Ι΄ κόμη του Χένεμπεργκ-Χάρτενμπουργκ (1286-1349) και της Ρίχτσας του Χόενλοε-Βάικερσχαϊμ (1305-1337). Αυτός ο γάμος παρέμεινε χωρίς παιδιά.

## Πρόγονοι





## Αναφορές
* D.Schwennicke: *[[:en:Europäische_Stammtafeln|Europäische Stammtafeln]]*, New series, vol. I.3, Vittorio Klostermann, Frankfurt, 2000, , tables 315 and 313.

## Εξωτερικές συνδέσεις
* Εισαγωγή σε γενεαλογική βάση δεδομένων από τον Herbert Stoyan 

## Παραπομπές


Κατηγορία:Οίκος του Σβάρτσμπουργκ
Γκύντερ Βίκτωρ του Σβάρτσμπουργκ

[μικρογραφία|Η σύζυγός του, Άννα Λουίζα του Σέμπουργκ-Βάλντενμπουργκ, που απεβίωσε το 1951 ως πολίτης της [Λαοκρατική Δημοκρατία της Γερμανίας|ΛΔΓ.]]
Ο **Γκύντερ Βίκτωρ** (γερμ. *Günther Victor, prinz von Schwarzburg*, 21 Αυγούστου 1852 - 16 Απριλίου 1925) του Οίκου του Σβάρτσμπουργκ ήταν ο τελευταίος κυβερνών πρίγκιπας του Σβάρτσμπουργκ-Ρούντολστατ και του Σβάρτσμπουργκ-Ζόντερσχαουζεν.

## Βιογραφία
Γεννήθηκε στο Ρούντολστατ, ως το δεύτερο παιδί και ο μοναχογιός του Αδόλφου του Σβάρτσμπουργκ-Ρούντολστατ (1801 - 1875) και της Ματθίλδης του Σένμπουργκ-Βάλντενμπουργκ (1826 - 1914). Η μητέρα του ήταν κόρη του Όθωνα Βίκτωρα του Σένμπουργκ-Βάλντενμπουργκ (1785 - 1861) και της Θέκλας του Σβάρτσμπουργκ-Ρούντολστατ (1795 - 1861), που ήταν εξαδέλφη του πατέρα του πρίγκιπα Γκύντερ.

Μετά το τέλος του πατέρα του την 1 Ιουλίου 1875, ο πρίγκιπας Γκύντερ έγινε ο επίδοξος διάδοχος του Πριγκιπάτου του Σβάρτσμπουργκ-Ρούντολστατ. Μετά το τέλος του εξαδέλφου του, Γεωργίου, στις 19 Ιανουαρίου 1890, ο Γκύντερ Βίκτωρ τον διαδέχτηκε ως κυρίαρχος πρίγκιπας του Σβάρτσμπουργκ-Ρούντολστατ.

Με το τέλος του Λεοπόλδου του Σβάρτσμπουργκ-Ζόντερσχαουζεν στις 20 Απριλίου 1906, ο πρίγκιπας Γκύντερ Βίκτωρ έγινε τότε επίδοξος διάδοχος του άλλου πριγκιπάτου του Σβάρτσμπουργκ. Το τέλος του Καρόλου Γκύντερ του Σβάρτσμπουργκ-Ζόντερσχαουζεν στις 28 Μαρτίου 1909, ένωσε τα δύο πριγκιπάτα του Σβάρτσμπουργκ υπό τον πρίγκιπα Γκύντερ Βίκτωρα σε μία προσωπική ένωση. Αυτή ήταν η πρώτη φορά, που τα δύο πριγκιπάτα ενώθηκαν κάτω από τον ίδιο κυβερνήτη από τον 16ο αιώνα, όταν είχαν σχηματιστεί οι κλάδοι Ζόντερσχαουζεν και Ρούντολστατ. Μετά τη διαδοχή του στο Ζόντερσχαουζεν, ο πρίγκιπας Γκύντερ αφαίρεσε το όνομα του Ρούντολστατ από τον τίτλο του, και ανέλαβε τον τίτλο του *πρίγκιπα του Ζβάρτσμπουργκ*.

Μετά το ξεκίνημα της Γερμανικής Επανάστασης, ο πρίγκιπας Γκύντερ παραιτήθηκε στις 22 Νοεμβρίου 1918. Μετά το τέλος του στο Ζόντερσχαουζεν την άνοιξη του 1925, τον διαδέχτηκε, ως επικεφαλής του Οίκου των Σβάρτσμπουργκ, ο Ζίτσο του Σβάρτσμπουργκ.

## Οικογένεια
Ο πρίγκιπας Γκύντερ νυμφεύτηκε την Άννα Λουίζα του Σένμπουργκ-Βάλντενμπουργκ (1871 - 1951) στο Ρούντολστατ στις 9 Δεκεμβρίου 1891. Ήταν κόρη του θείου του, Γεωργίου του Ζένμπουργκ-Βάλντενμπουργκ (1828 - 1900) και της Λουίζας του Μπέντχαϊμ-Τέκλενμπουργκ (1844 - 1922). Ο γάμος ήταν χωρίς παιδιά.   &#x5B;*[[Βικιπαίδεια:Επαληθευσιμότητα|<span title="This claim needs references to better sources. (August 2012)">better&nbsp;source&nbsp;needed</span>]]*&#x5D;

Το 1942 η πριγκίπισσα Άννα Λουίζα υιοθέτησε τον ανιψιό της, Γουλιέλμο του Σένμπουργκ-Βάλντενμπουργκ (1913 - 1944), και το γιο του, Ούλριχ (γενν. 1940).

## Πρόγονοι





## Αναφορές

## Εξωτερικές συνδέσεις
* Πίνακας του Πρίγκιπα Γκύντερ

Κατηγορία:Οίκος του Σβάρτσμπουργκ
Κατηγορία:Πρίγκιπες της Γερμανίας